techiaith/cofnodycynulliad_en-cy huggingface dataset:
English: Well, I'm perfectly happy to think about that, but I think, actually, this is one of the areas where the success that we have seen suggests that that work is already being successfully undertaken. I know that the way that local authorities, as well as education interests, work with the fire service and other emergency services has been at the heart of the way in which we have approached trying to deal with grass fires and other examples of anti-social behaviour involving arson conducted in Wales. I think, Llywydd, it is a testament to the way in which authorities already work across boundaries and with the Welsh Government that we've seen the success that we have.
Welsh: Wel, rwy'n berffaith hapus i ystyried hynny, ond rwy'n credu, mewn gwirionedd, bod hwn yn un o'r meysydd lle mae'r llwyddiant yr ydym ni wedi ei weld yn awgrymu bod y gwaith hwnnw eisoes yn cael ei wneud yn llwyddiannus. Gwn fod y ffordd y mae awdurdodau lleol, yn ogystal â buddiannau addysg, yn gweithio gyda'r gwasanaeth tân a gwasanaethau brys eraill wedi bod wrth wraidd y ffordd yr ydym ni wedi mynd i'r afael â cheisio ymdrin â thanau glaswellt ac enghreifftiau eraill o ymddygiad gwrthgymdeithasol yn cynnwys llosgi bwriadol sy'n digwydd yng Nghymru. Rwy'n credu, Llywydd, ei fod yn glod i'r ffordd y mae awdurdodau eisoes yn gweithio ar draws ffiniau a chyda Llywodraeth Cymru ein bod ni wedi gweld y llwyddiant yr ydym ni wedi ei weld.
English: I thank the Member for that question, Llywydd. Universities are autonomous bodies whose accountability lies with their governing councils. The Higher Education Funding Council for Wales regulates the sector on behalf of Welsh Ministers, and discussions are under way to identify ways in which its guidance to governing bodies can be strengthened.
Welsh: Diolchaf i'r Aelod am y cwestiwn yna, Llywydd. Mae prifysgolion yn gyrff ymreolaethol y mae eu cynghorau llywodraethu yn atebol amdanynt. Mae Cyngor Cyllido Addysg Uwch Cymru yn rheoleiddio'r sector ar ran Gweinidogion Cymru, ac mae trafodaethau ar y gweill i nodi ffyrdd y gellir cryfhau ei ganllawiau i gyrff llywodraethu.
English: I'm grateful to the First Minister for his answer, and I will be interested to see the strengthened guidance. However, the First Minister will be aware that there are issues in the sector now that need addressing. I refer particularly, of course, to the situation in Swansea, of which I know he is well aware, and I entirely accept the First Minister's point that universities are autonomous and, of course, we would all wish them to remain so. But they are, nevertheless, in receipt of very substantial amounts of public funding and they perform an economic function and importance, particularly in poorer communities, that outweigh that. The First Minister will be aware that HEFCW has in the past raised concerns about the robustness of governance arrangements at Swansea University, and I seek the First Minister's assurance today that the education Minister will be working with HEFCW to address any of those weaknesses. In particular, the outstanding situation, where we have senior staff who've been suspended for months on end with no due process, is surely evidence of an organisation that needs more support than it appears to be getting at the moment. I appreciate the First Minister may not feel that he's able to give a public answer today, but I do hope that, through HEFCW, he and the education Minister are ensuring that those ongoing processes can be brought to an end as quickly as possible, for the sake of both the institution and the individuals involved.
Welsh: Rwy'n ddiolchgar i'r Prif Weinidog am ei ateb, a bydd gennyf ddiddordeb gweld y canllawiau cryfach. Fodd bynnag, bydd y Prif Weinidog yn ymwybodol bod problemau yn y sector nawr y mae angen mynd i'r afael â nhw. Rwy'n cyfeirio'n arbennig, wrth gwrs, at y sefyllfa yn Abertawe, y gwn ei fod yn gwbl ymwybodol ohoni, ac rwy'n derbyn yn llwyr pwynt y Prif Weinidog bod prifysgolion yn ymreolaethol ac, wrth gwrs, byddai pob un ohonom ni'n dymuno iddyn nhw barhau felly. Ond maen nhw, serch hynny, yn cael symiau sylweddol iawn o arian cyhoeddus, ac maen nhw'n cyflawni swyddogaeth a phwysigrwydd economaidd, yn enwedig mewn cymunedau tlotach, sy'n gorbwyso hynny. Bydd y Prif Weinidog yn ymwybodol bod CCAUC wedi codi pryderon yn y gorffennol ynghylch gadernid trefniadau llywodraethu ym Mhrifysgol Abertawe, a gofynnaf am sicrwydd y Prif Weinidog heddiw y bydd y Gweinidog addysg yn gweithio gyda CCAUC i fynd i'r afael ag unrhyw un o'r gwendidau hynny. Yn enwedig, mae'r sefyllfa bresennol, lle mae gennym ni aelodau staff uwch sydd wedi cael eu gwahardd am fisoedd ar fisoedd heb ddilyn unrhyw drefn briodol, yn dystiolaeth o sefydliad sydd angen mwy o gymorth nag y mae'n ymddangos ei fod yn ei gael ar hyn o bryd. Rwy'n sylweddoli efallai na fydd y Prif Weinidog yn teimlo ei fod yn gallu rhoi ateb cyhoeddus heddiw, ond rwy'n gobeithio, drwy CCAUC, ei fod ef a'r Gweinidog addysg yn sicrhau y gellir dirwyn y prosesau parhaus hynny i ben cyn gynted â phosibl, er lles y sefydliad a'r unigolion dan sylw.
English: I want to thank the Member for the question. I want to respond to the important general points that she makes, and I understand both her strength of feeling and the knowledge that she has of the specific matter that she has raised. But in relation to the general point, the Welsh Government funds higher education provision and HEFCW monitors institutions. And that split of responsibilities is there in order to ensure that the autonomy of those institutions is respected for the reasons that Helen Mary Jones recognised in her supplementary question. But it is because of concerns about the quality of provision and academic integrity that the Minister in her remit letter to HEFCW for 2019-20 sought new assurances from them that institutions are taking these matters seriously, and that there are strengthened measures being put in place. Officials of the Welsh Government are in discussions with HEFCW about how to make sure that there are strengthened risk-review measures in place, and that we can strengthen the guidance that HEFCW provides to those governing bodies. They do, as the Member said, spend very significant sums of public money. They do so in a way that has a direct impact on local economies and the prospects of local populations, and it is absolutely right and proper that the standards to which those governing bodies respond are the ones that we would expect to see, and that we can have confidence that they are doing so in a way that would stand up to examination.
Welsh: Hoffwn ddiolch i'r Aelod am y cwestiwn. Hoffwn ymateb i'r pwyntiau cyffredinol pwysig y mae hi'n eu gwneud, ac rwy'n deall cryfder ei theimladau a'r wybodaeth sydd ganddi o ran y mater penodol y mae wedi ei godi. Ond o ran y pwynt cyffredinol, mae Llywodraeth Cymru yn ariannu darpariaeth addysg uwch ac mae CCAUC yn monitro sefydliadau. Ac mae'r rhaniad hwnnw o ran cyfrifoldebau yno er mwyn sicrhau bod ymreolaeth y sefydliadau hynny yn cael ei barchu am y rhesymau a gydnabuwyd gan Helen Mary Jones yn ei chwestiwn atodol. Ond oherwydd pryderon am ansawdd y ddarpariaeth ac uniondeb academaidd y ceisiodd y Gweinidog sicrwydd ganddyn nhw yn ei llythyr cylch gwaith i CCAUC ar gyfer 2019-20 bod sefydliadau yn cymryd y materion hyn o ddifrif, a bod mesurau cryfach yn cael eu rhoi ar waith. Mae swyddogion Llywodraeth Cymru mewn trafodaethau gyda CCAUC ynghylch sut i wneud yn siŵr bod mesurau adolygu risg cryfach ar waith, ac y gallwn gryfhau'r canllawiau y mae CCAUC yn eu darparu i'r cyrff llywodraethu hynny. Maen nhw, fel y dywedodd yr Aelod, yn gwario symiau sylweddol iawn o arian cyhoeddus. Maen nhw'n gwneud hynny mewn ffordd sy'n cael effaith uniongyrchol ar economïau lleol a rhagolygon poblogaethau lleol, ac mae'n hollol iawn a phriodol mai'r safonau y mae'r cyrff llywodraethu hynny'n ymateb iddyn nhw yw'r rhai y byddem ni'n disgwyl eu gweld, ac y gallwn fod yn ffyddiog eu bod yn gwneud hynny mewn ffordd a fyddai'n gwrthsefyll archwiliad.
English: First Minister, it would be rude of me to ask here what your current pay rate is, but I think it's fair to say that if you were a vice-chancellor you'd be the poorest paid in Wales, and I do think this is something of a measure. When the pay of senior officers at universities is considerably above what you get, then they need clear justification for that, and they do need to be held accountable. They are challenging jobs, and sometimes this can be appropriate, but they certainly need to be aware of the ratio of top pay to median pay in their organisations.
Welsh: Prif Weinidog, byddai'n anghwrtais i ofyn yn y fan yma beth yw eich graddfa gyflog bresennol, ond credaf ei bod yn deg dweud pe byddech chi'n is-ganghellor chi fyddai'r un â'r cyflog isaf yng Nghymru, ac rwy'n credu bod hyn yn fesuriad o ryw fath. Pan fo cyflog uwch swyddogion mewn prifysgolion yn sylweddol uwch na'r hyn yr ydych chi'n ei gael, yna maen nhw angen cyfiawnhad eglur dros hynny, ac mae angen iddyn nhw fod yn atebol. Maen nhw'n swyddi anodd, a gall hyn fod yn briodol weithiau, ond yn sicr mae angen iddyn nhw fod yn ymwybodol o'r gymhareb cyflog uchaf i gyflog canolrifol yn eu sefydliadau.
English: Llywydd, I entirely agree with what David Melding has said. I, myself, am very convinced that a standard ratio of top to median pay is a way of demonstrating to everybody who works in that organisation the value that those organisations place upon the contribution that they make. And when you have people at the very top of an organisation doing, I agree, demanding and challenging jobs, but when those people are in a position to see their own pay pull away from the remuneration that is available to everybody else who makes a contribution to that organisation, whatever part they play in it, then I think that does not send a helpful message to everybody else that their work is valued and that their contribution is just as important in its own way as the contribution made by any other person working for the organisation.
Welsh: Llywydd, rwy'n cytuno'n llwyr â'r hyn y mae David Melding wedi ei ddweud. Rwyf i, yn bersonol, yn gwbl argyhoeddedig bod cymhareb safonol o gyflog uchaf i ganolrifol yn ffordd o ddangos i bawb sy'n gweithio yn y sefydliad hwnnw y gwerth y mae'r sefydliadau hynny yn ei roi ar y cyfraniad y maen nhw'n ei wneud. A phan fo gennych chi bobl ar frig sefydliad sy'n gwneud, rwy'n cytuno, swyddi anodd a heriol, ond pan fo'r bobl hynny mewn sefyllfa i weld eu cyflog eu hunain yn ymestyn ymhellach o'r tâl sydd ar gael i bawb arall sy'n gwneud cyfraniad i'r sefydliad hwnnw, pa bynnag ran y maen nhw'n ei chwarae ynddo, yna nid wyf i'n credu bod hynny'n anfon neges ddefnyddiol i bawb arall bod eu gwaith yn cael ei werthfawrogi a bod eu cyfraniad yr un mor bwysig yn ei ffordd ei hun â'r cyfraniad a wneir gan unrhyw berson arall sy'n gweithio i'r sefydliad.
English: I thank the Member for that. In March, the Welsh Government launched our first Government-wide statutory decarbonisation plan. It sets out 100 policies and proposals, across all sectors of our economy, to meet our current carbon budget and to set a longer term decarbonisation trajectory for Wales.
Welsh: Diolchaf i'r Aelod am hynna. Ym mis Mawrth, lansiodd Llywodraeth Cymru ein cynllun datgarboneiddio statudol Llywodraeth gyfan cyntaf. Mae'n cyflwyno 100 o bolisïau a chynigion, ym mhob sector o'n heconomi, i fodloni ein cyllideb garbon bresennol ac i bennu llwybr datgarboneiddio tymor hwy i Gymru.
English: Many would agree with what young people are telling us, that climate change is the biggest threat that we face on our planet. Wales has a small but very important part to play in this. The fact that we're missing our carbon reduction targets shows that Wales is not on the right track when we could and should be driving the agenda and setting an example for the world to follow. Speaking at the launch of your Government's decarbonisation plan last month, former environment Minister, Jane Davidson, said environmental non-governmental organisations were becoming excluded from the decision-making process in Wales. When the Climate Change Commission for Wales was in operation, NGOs and young people had a seat at the table. Now the climate change commission has been scrapped and replaced by the Future Generations Commissioner for Wales, there's a real danger that the expertise of civil society and the voices of young people will be locked out of the room. Do you share my concerns and the view of Jane Davidson that a problem like climate change warrants all hands on deck, and if so, how will your Government ensure that civil society's voices will be heard?
Welsh: Byddai llawer yn cytuno â'r hyn y mae pobl ifanc yn ei ddweud wrthym, mai'r newid yn yr hinsawdd yw'r bygythiad mwyaf sy'n ein hwynebu ar ein planed. Mae gan Gymru ran fach ond pwysig iawn i'w chwarae yn hyn. Mae'r ffaith ein bod ni'n methu ein targedau lleihau carbon yn dangos nad yw Cymru ar y trywydd iawn pan y gallem ni ac y dylem ni fod yn ysgogi'r agenda ac yn creu esiampl i'r byd ei dilyn. Wrth siarad yn lansiad cynllun datgarboneiddio eich Llywodraeth chi y mis diwethaf, dywedodd cyn-Weinidog yr amgylchedd, Jane Davidson, bod cyrff anllywodraethol amgylcheddol yn cael eu heithrio o'r broses o wneud penderfyniadau yng Nghymru. Pan yr oedd Comisiwn Cymru ar y Newid yn yr Hinsawdd yn weithredol, roedd gan sefydliadau anllywodraethol a phobl ifanc sedd wrth y bwrdd. Nawr bod y comisiwn ar y newid yn yr hinsawdd wedi cael ei ddiddymu a'i ddisodli gan Gomisiynydd Cenedlaethau'r Dyfodol Cymru, mae perygl gwirioneddol y bydd arbenigedd cymdeithas sifil a lleisiau pobl ifanc yn cael eu cloi allan o'r ystafell. A ydych chi'n rhannu fy mhryderon i a barn Jane Davidson bod problem fel newid yn yr hinsawdd yn haeddu cael pawb yn cyfrannu at y gwaith, ac os felly, sut gwnaiff eich Llywodraeth chi sicrhau y bydd lleisiau cymdeithas sifil yn cael eu clywed?
English: First Minister, your plan had 100 action points in it and obviously it brought all the action points together for the first time, I believe, in one document. One of the targets is to increase tree planting and the environment committee here has looked at that. You have missed that by a country mile and when you look at Natural Resources Wales, they have over 6,000 hectares and more of unplanted forestry ground. Can you give a commitment today, because I appreciate some of the other things in the plan are far more long term, but you have all the levers to undertake this - can you give a commitment today that your tree-planting programme will be back on schedule by the end of this year and that we will be hitting the targets that your own Government has set itself, and in particular NRW will get their replanting rates back up to scratch?
Welsh: Prif Weinidog, roedd eich cynllun yn cynnwys 100 o bwyntiau gweithredu ac yn amlwg roedd yn dod â'r holl bwyntiau gweithredu at ei gilydd am y tro cyntaf, rwy'n credu, mewn un ddogfen. Un o'r targedau yw cynyddu plannu coed ac mae pwyllgor yr amgylchedd yn y fan yma wedi ystyried hynny. Rydych chi wedi methu hwnnw o bell ffordd, a phan edrychwch chi ar Cyfoeth Naturiol Cymru, mae ganddyn nhw dros 6,000 hectar a mwy o dir coedwigaeth heb ei blannu. A allwch chi wneud ymrwymiad heddiw, gan fy mod i'n sylweddoli bod rhai o'r pethau eraill yn y cynllun yn llawer mwy hirdymor, ond mae gennych chi'r holl ysgogiadau i ymgymryd â hyn - a allwch chi wneud ymrwymiad heddiw y bydd eich rhaglen plannu coed yn ôl yn cadw at yr amserlen unwaith eto erbyn diwedd y flwyddyn hon ac y byddwn ni'n cyrraedd y targedau y mae eich Llywodraeth wedi eu pennu iddi ei hun, ac yn arbennig y bydd Cyfoeth Naturiol Cymru yn cael eu cyfraddau ailblannu yn ôl i'r safon?
English: I'm very keen indeed that that should happen. I recognise what the Member has said about targets not being reached recently, and I'm very determined that we will reach them in the future. A new round of rural development programme funding for Glastir woodland creation was launched yesterday, with expressions of interest to be submitted by 10 May. I know the Minister is watching that development very closely in order to make sure that we do reach those targets. I made a commitment during the leadership election in my own party to the creation of a new national forest here in Wales, and I think that that is an idea that will help us to make sure not only that we reach the targets that we have now for tree planting but that we are able to do even more to capture the contribution that greater tree planting in Wales can make, both to the carbon and climate change agenda but to other agendas as well.
Welsh: Rwy'n awyddus iawn yn wir y dylai hynny ddigwydd. Rwy'n cydnabod yr hyn y mae'r Aelod wedi ei ddweud am fethu â chyrraedd y targedau yn ddiweddar, ac rwy'n benderfynol iawn y byddwn ni'n eu cyrraedd yn y dyfodol. Lansiwyd rownd newydd o gyllid cynllun datblygu gwledig ar gyfer creu coetiroedd Glastir ddoe, gyda datganiadau o ddiddordeb i gael eu cyflwyno erbyn 10 Mai. Gwn fod y Gweinidog yn gwylio'r datblygiad hwnnw yn agos iawn er mwyn gwneud yn siŵr ein bod ni'n cyrraedd y targedau hynny. Gwneuthum ymrwymiad yn ystod yr etholiad arweinyddiaeth yn fy mhlaid fy hun i greu coedwig genedlaethol newydd yma yng Nghymru, a chredaf fod hwnnw'n syniad a fydd yn ein helpu ni i wneud yn siŵr nid yn unig ein bod ni'n cyrraedd y targedau sydd gennym ni nawr ar gyfer plannu coed ond ein bod ni'n gallu gwneud mwy fyth i nodi'r cyfraniad y gall mwy o blannu coed yng Nghymru ei wneud, at yr agenda carbon a newid yn yr hinsawdd ond at agendâu eraill hefyd.
English: Thank you, First Minister. As you know, I attended the topping out of the new critical care centre in Llanfrechfa last week. You mentioned Gwent clinical futures. That new critical care centre at Llanfrechfa only works as the top of the Gwent clinical futures pyramid, with general hospitals operating, such as Nevill Hall, at the second level, and community services as the base level - at least that was the original plan. We know there have been some concerns locally around Abergavenny and, indeed, south Powys, about the relocation of certain services, such as paediatrics, obstetrics et cetera from Nevill Hall to the new critical care centre. What reassurance can you give my constituents that Nevill Hall will be redeveloped in a modern general hospital form and will not lose further important local services, thereby allowing the new critical care centre to get on with the job that it has been built to achieve and which hopefully it will achieve in the future? It's a fantastic facility that I was pleased to visit last week.
Welsh: Diolch, Prif Weinidog. Fel y gwyddoch, roeddwn i'n bresennol yn seremoni gosod carreg gopa'r ganolfan gofal critigol newydd yn Llanfrechfa yr wythnos diwethaf. Soniasoch am ddyfodol clinigol Gwent. Dim ond ar ben pyramid dyfodol clinigol Gwent y mae'r ganolfan gofal critigol newydd yn Llanfrechfa yn gweithio, gydag ysbytai cyffredinol yn gweithredu, fel Ysbyty Nevill Hall, ar yr ail lefel, a gwasanaethau cymunedol fel y lefel sylfaen - o leiaf dyna oedd y cynllun gwreiddiol. Rydym ni'n gwybod y bu rhai pryderon lleol o amgylch y Fenni ac, yn wir, de Powys, ynghylch adleoli rhai gwasanaethau, fel pediatreg, obstetreg ac ati o Ysbyty Nevill Hall i'r ganolfan gofal critigol newydd. Pa sicrwydd allwch chi ei roi i'm hetholwyr i y bydd Ysbyty Nevill Hall yn cael ei ailddatblygu ar ffurf ysbyty cyffredinol modern ac na fydd yn colli mwy o wasanaethau lleol pwysig, gan ganiatáu i'r ganolfan gofal critigol newydd fwrw ymlaen â'r gwaith y cafodd ei hadeiladu i'w gyflawni ac y bydd yn ei gyflawni yn y dyfodol gobeithio? Mae'n gyfleuster gwych yr oeddwn i'n falch o gael ymweld ag ef yr wythnos diwethaf.
English: I thank the Member for that question. He's quite right to say that the vast majority of health services at a hospital level will continue to be provided by that network of local hospitals - Ysbyty Ystrad Fawr, Ysbyty Aneurin Bevan, Chepstow and county hospitals, as well, of course, as the very important role that Nevill Hall Hospital will go on providing in the future, delivering the majority of hospital services, a minor injuries unit, a midwife-led maternity unit, diagnostic tests, therapies, in-patient and out-patient care, continuing to be an out-of-hours primary care centre, diagnostic services in respect of MRI, CT and medical assessments. That is the vision that Gwent clinical futures set out. That does mean - and change is always challenging in the health service, as he knows - that consultant-led obstetric and paediatric services will in the future be at the Grange hospital, but that's how it should be because that hospital will provide complex specialist or critical care, providing the very best services for those people who need them at that level of intervention, while allowing that local hospital network to go on providing the bulk of services needed by those local populations.
Welsh: Diolchaf i'r Aelod am y cwestiwn yna. Mae'n hollol iawn i ddweud y bydd y mwyafrif llethol o wasanaethau iechyd ar lefel ysbyty yn parhau i gael eu darparu gan y rhwydwaith o ysbytai lleol - Ysbyty Ystrad Fawr, Ysbyty Aneurin Bevan, ysbyty Cas-gwent a'r ysbytai sirol, yn ogystal, wrth gwrs, â'r rhan bwysig iawn y bydd Ysbyty Nevill Hall yn parhau i'w chwarae yn y dyfodol, gan ddarparu'r rhan fwyaf o wasanaethau ysbyty, uned mân anafiadau, uned famolaeth dan arweiniad bydwragedd, profion diagnostig, therapïau, gofal cleifion mewnol a chleifion allanol, gan barhau i fod yn ganolfan gofal sylfaenol y tu allan i oriau, gwasanaethau diagnostig o ran MRI, CT ac asesiadau meddygol. Dyna'r weledigaeth a gyflwynwyd gan ddyfodol clinigol Gwent. Mae hynny'n golygu - ac mae newid bob amser yn anodd yn y gwasanaeth iechyd, fel y mae e'n gwybod - bydd gwasanaethau obstetreg a phediatreg dan arweiniad meddygon ymgynghorol yn ysbyty'r Grange yn y dyfodol, ond dyna sut y dylai fod gan y bydd yr ysbyty hwnnw yn darparu gofal arbenigol neu gritigol cymhleth, gan ddarparu'r gwasanaethau gorau posibl i'r bobl hynny sydd eu hangen ar y lefel honno o ymyrraeth, gan ganiatáu i'r rhwydwaith ysbytai lleol hwnnw barhau i ddarparu'r rhan fwyaf o'r gwasanaethau sydd eu hangen ar y poblogaethau lleol hynny.
English: I thank the Member for the question.
Welsh: Diolch i'r Aelod am y cwestiwn.
English: The latest state of the estate report shows that, as of 31 March 2018, the Welsh Government has reduced emissions from our own administrative estate by 57 per cent against a 2010 baseline and that already exceeds the target we set then for 2020. We also made significant reductions in the consumption of electricity, water and waste as part of our own efforts to tackle climate change.
Welsh: Mae'r adroddiad cyflwr yr ystâd diweddaraf yn dangos bod Llywodraeth Cymru, ar 31 Mawrth 2018, wedi lleihau allyriadau o'n hystâd weinyddol ein hunain gan 57 y cant yn erbyn llinell sylfaen o 2010 ac mae hynny eisoes yn rhagori ar y targed a bennwyd gennym ni bryd hynny ar gyfer 2020. Rydym ni hefyd wedi gwneud gostyngiadau sylweddol i'r defnydd o drydan, dŵr a gwastraff yn rhan o'n hymdrechion ein hunain i fynd i'r afael â'r newid yn yr hinsawdd.
English: I thank him for his answer. First Minister, your party has now declared a state of climate emergency. If the Welsh Government declare this officially it will be first Government in the world to do so. Can I ask: does declaring a climate change emergency mean that the Government won't be able to go ahead with its plans for the M4 relief road, and, if it doesn't, what exactly is the point of declaring the emergency?
Welsh: Diolchaf iddo am ei ateb. Prif Weinidog, mae eich plaid wedi datgan sefyllfa o argyfwng hinsawdd erbyn hyn. Os bydd Llywodraeth Cymru yn datgan hyn yn swyddogol, hi fydd y Llywodraeth gyntaf yn y byd i wneud hynny. A gaf i ofyn: a yw datgan argyfwng newid yn yr hinsawdd yn golygu na fydd y Llywodraeth yn gallu bwrw ymlaen â'i chynlluniau ar gyfer ffordd liniaru'r M4, ac, os nad ydyw, beth yn union yw'r pwynt o ddatgan yr argyfwng?